ગાંધીનગર- ગુજરાત સરકાર દ્વારા મોટેઉપાડે શિક્ષણક્ષેત્રમાં મસમોટી ફીનું દૂષણ ડામવા પગલાં રુપે ફી નિયમન કાયદો પસાર કરવામાં આવ્યો તો છે પરંતુ શિક્ષણપ્રધાન ભૂપેન્દ્રસિંહ ચૂડાસમાએ સંચાલકો દબાણના પગલે નાકલીટી તાણી લીધી હોય તેવું સાબિત કરતાં નિવેદનો આપવામાં આવી રહ્યાં છે. વાલીઓએ સંચાલકો માગે તે ફી તો ભરવી પડશે જ કહ્યાં પછી હવે વધુ એક વિવાદી નિવેદન બહાર આવી રહ્યું છે, જેમાં તેમણે કહી દીધું છે કે વાલીઓએ સરકાર સમક્ષ નહીં પણ ફી સમિતિ સમક્ષ રજૂઆતો કરવાની રહેશે.